《罥马索 白下逢谭左羽，即送其游吴趋》
清代·龚翔麟

古秦淮，一片粼粼白蘋水。水楼歌扇，可怜零落斜阳里。

城南草绿，钿车人少，不是当年长干里。甚饮徒船舣松门，偏问伤心六朝事。

燕子。双双早趁，初蜂瘦蝶，露杏香边闹春意。来听廊腰帘纤，雨吹堕玉梅残蕊。

画帘挑烛，才话离情，又一声声琼签起。怪整装、酒城遥盼，催挂轻帆冷云底。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。